Elisabeth Schweigaard Selmer

Ragnhild Elisabeth Schweigaard Selmer (1923–2009) var en norsk politiker (H) og jurist. Hun var Norges første kvinnelige justisminister fra 1965 til 1970.

Da kong Olav i 1967 informerte regjeringen Borten om at kronprins Harald ønsket å gifte seg med Sonja Haraldsen, som ikke var av kongelig ætt, var Selmer sterkt imot. «Justisminister Elisabeth Schweigaard Selmer (H) var «hauken» i regjeringen. Hun argumenterte sterkt mot ekteskapet», skrev Arne Strand i Dagsavisen.

I 1970 ble Selmer utnevnt som Norges andre kvinnelige høyesterettsdommer (etter Lilly Bølviken), en stilling hun satt i til 1990. Som justisminister sto hun bak opprettelsen av Redningstjenesten i Norge og opphevelsen av § 16 i løsgjengerloven som kriminaliserte beruselse på offentlig sted.

Hun var medlem av Det Norske Akademi for Språk og Litteratur. Hun var gift med professor i rettsvitenskap Knut S. Selmer (1924–2009).

Hun ble utnevnt til kommandør av Den Kongelige Norske St. Olavs Orden i 1980 for embedsfortjeneste og var varamedlem av Den Norske Nobelkomite fra 1. januar 1982 til 31. desember 1990.

 Referanser 

 Eksterne lenker 


 Utdypningsartikkel snl.no

Kategori:Norske justisministre
Kategori:Høyre-statsråder
Kategori:Statsråder i Regjeringen Borten
Kategori:Norske statsråder etter 1945
Kategori:Norske høyesterettsdommere
Kategori:Kommandører av St. Olavs Orden
Kategori:Medlemmer av Det Norske Akademi
Kategori:Nobelkomiteens medlemmer og varamedlemmer
Kategori:Personer fra Oslo
Kategori:Alumni fra Oslo katedralskole